stanford-oval/wikipedia huggingface dataset:
While She Sleeps
Historia > Taylorin kurkkuleikkaus ja Brainwashed (2014–2016)

Warped Tourin aikana yhtye vahvisti toisen täysimittaisen albuminsa kirjoittamisen alkaneen. Vuoden 2013 loppupuolella laulaja Taylorilla oli kurkkuongelmia, mikä johti keikkojen peruuttamisen vuoteen 2014 asti, jotta hän pystyisi menemään kurkkuleikkaukseen ja ehtisi toipua siitä.
While She Sleeps julkisti toisen täysimittaisen studioalbuminsa 23. maaliskuuta 2015. Julkistamiskiertueelle yhtye lähti Cancer Batsin kanssa huhtikuussa 2015. He soittivat myös vuoden 2015 Warped Tourilla.
Historia > You Are We (2016–2018)

Vuoden 2016 alussa yhtye kertoi aloittaneensa kolmannen studioalbuminsa työstämisen. 29. heinäkuuta he ilmoittivat, että albumin nauhoittaminen oli aloitettu yhtyeen juuri valmistuneessa studiossa. 12. syyskuuta alkoivat albumin ennakkotilaukset sekä PledgeMusic-kampanja. Samana päivänä bändin ja levy-yhtiön tiet erosivat.
Ensimmäinen single ”Hurricane” julkaistiin 20. marraskuuta, ja samalla kerrottiin albumin nimen olevan ”You Are We” ja sen julkaisupäivän olevan 21. huhtikuuta 2017. Samana päivänä he ilmoittivat allekirjoittaneensa sopimuksen australialaisen UNFD-levy-yhtiön kanssa. 23. helmikuuta 2017 julkaistiin kappale ”Silence Speaks”, jolla oli mukana Bring Me The Horizon -yhtyeen laulaja Oliver Sykes. Huhtikuussa 2017 yhtye lähti kuukauden pituiselle kiertueelle Isoon-Britanniaan ja Irlantiin.
Historia > So What? (2018–

Kesällä 2018 yhtye ilmoitti aloittavansa neljännen studioalbumin työstämisen. He julkaisivat myös samoihin aikoihin You Are We- albumin special-version, johon sisältyi julkaisemattomien kappaleiden lisäksi vanhoja demoja ja albumin kappaleita live-versiona.
28. lokakuuta julkaistiin albumin ensimmäinen single "Anti-Social" jota markkinoitiin kaksi päivää aikaisemmin yhtyeen sosiaalisissa medioissa valkoiseen kaasunaamariin ja myrkkypukuun pukeutuneella hahmolla. Hahmo piti kädessään muistitikkua joka sisälti yhtyeen uutta musiikkia ja niitä pystyi kuka tahansa hakemaan merkityiltä alueilta ympäri Englantia. Singlen yhteydessä selvisi myös albumin nimeksi So What? ja sen julkaisupäivämääräksi 1. maaliskuuta 2019.
Yhtye halusi ottaa aikaisempaa enemmän kontrollia albumin julkaisemiseen joten he valitsivat levy-yhtiöikseen itse perustamansa Sleeps Brothersin ja lisäavukseen Spinefarm Recordsin.
Albumin toinen single "Haunt Me" julkaistiin 21. joulukuuta ja sen musiikkivideon ohjaajana toimi yhtyeen basisti Aaran McKenzie. Kolme viikkoa singlen julkaisun jälkeen julkistettiin Architectsin Holy Hell- kiertue Pohjois-Amerikkaan, jossa While She Sleeps ja Thy Art Is Murder olivat lämmittelijöinä.
Albumin kolmas single "The Guilty Party" julkaistiin 11. helmikuuta 2019 ja neljäs single "Elephant" 24. helmikuuta. Lisäksi yhtye julkaisi samoihin aikoihin Euroopan kiertueen LANDMVRKS-, Stray from the Path- ja Trash Boat yhtyeiden kanssa.
Jäsenet > Nykyiset

Aaran McKenzie – bassokitara, taustalaulu (2006–
Adam Savage – rummut, perkussiot (2006–
Lawrence "Loz" Taylor – laulu, murina (2009–
Mat Welsh – rytmikitara, taustalaulu, piano, ohjelmointi (2006–
Sean Long – soolokitara, taustalaulu, laulu (2006–
Jäsenet > Entiset

Jordan Widdowson – laulu (2006–2009)
Diskografia > Albumit

This is the Six (2012)
Brainwashed (2015)
You Are We (2017)
So What? (2019)
Sleeps Society (2021)
Self Hell (2024)
Diskografia > Ep:t

And This Is Just the Start (2006)
Split (2009)
The North Stands for Nothing (2010)
Diskografia > Singlet

Crows (2011)
Be(lie)ve (2011)
This Is the Six (2012)
Dead Behind the Eyes (2012)
Seven Hills (2012)
Our Courage, Our Cancer (2012)
Death Toll (2013)
New World Torture (2014)
Four Walls (2014)
Our Legacy (2015)
Brainwashed (2015)
Civil Isolation (2016)
Hurricane (2016)
You Are We (2017)
Silence Speaks (2017)
Feel (2017)
Empire Of Silence (2017)
Steal the Sun (2017)
Anti-Social (2018)
Haunt Me (2018)
The Guilty Party (2019)
Elephant (2019)
I’ve Seen It All (2019)
Fakers Plague (2019)
Sleeps Society (2020)
You Are All You Need (2021)
Eye to Eye (2022)
Self Hell (2023)
Down (feat. Malevolence) (2023)
To the Flowers (2024)
Leave Me Alone (2024)
Aiheesta muualla

Kuvia tai muita tiedostoja aiheesta While She Sleeps Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:While She Sleeps
Yhtye esiintymässä Kölnissä 2013
Yhtyeen laulaja Lawrence "Loz" Taylor vuonna 2017.
Käännös suomeksi
Andrew Valmon

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Soul 1988 | 4 × 400 m |  |
|  Kultaa | Barcelona 1992 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Stuttgart 1993 | 4 × 400 m |  |
|  Hopeaa | Tokio 1991 | 4 × 400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Sevilla 1991 | 4 × 400 m |  |
Andrew Orlando Valmon (s. 1. tammikuuta 1965 Brooklyn, NY, Yhdysvallat on yhdysvaltalainen 400 metrin juoksija. Hän opiskeli Seton Hallin yliopistossa viestintää ja valmistui vuonna 1987. Andrew Valmon on naimisissa Meredith Raineyn kanssa, joka myös on ollut olympiatason juoksija.
Valmon voitti 4 × 400 metrin viestijuoksussa olympiakultaa vuoden 1988 ja 1992 olympiakisoista Soulissa ja Barcelonassa. Maailmanmestaruuskilpailuista Valmon saavutti hopeaa 1991 Tokiosta ja kultaa 1993 Stuttgartista. Sisäratojen MM-kilpailuista hän saavutti hopeaa vuonna 1991. Hänen oma ennätyksensä 44,28 s on vuodelta 1992. Urheilu-uransa jälkeen Valmon oli juoksuvalmentajana Georgetownin yliopistossa vuosina 1999–2003 ja on työskennellyt tämän jälkeen Marylandin yliopiston juoksuvalmentajana.
2012 Lontoon olympialaisissa Valmon oli Yhdysvaltain yleisurheilujoukkueen valmentaja.
Aiheesta muualla

Sports Reference (Arkistoitu – Internet Archive)
Abdul Rashid Dostum

Abdul Rashid Dostum vuonna 2014.
Abdul Rashid Dostum (s. 1954, Khwaja Du Koh, Jowzjan, Afganistan) on afganistanilainen poliitikko. Vuodesta 2014 hän on toiminut presidentti Ashraf Ghanin varapresidenttinä.
Helmikuuhun 2008 asti Dostum toimi Afganistanin kansallisen armeijan esikuntapäällikkönä. Dostum on uzbekki ja hänellä on merkittävä vaikutusvalta maan pohjoisosissa, jossa hänelle uskolliset aseelliset joukot hallitsevat suurta osaa Afganistanin kahdesta miljoonasta uzbekista.
1990-luvulla Dostum hallitsi Afganistanin pohjoisosissa omaa "pienoisvaltiotaan"selvennä.
Presidentti Najibullahin militian johtajana

Dostum nousi Afganistanin demokraattisen tasavallan aikana turvallisuusjoukoista presidentti Mohammad Najibullahin merkittävimmän militian johtajaksi. 1980-luvun puolivälissä hänen komennossaan oli 20 000 henkeä Pohjois-Afganistanissa. Militiat kapinoivat kommunistipresidentti Najibullahia vastaan vuoden 1992 alussa, mikä johti valtion hajoamiseen.
Afganistanin islamilaisen kansallisliikkeen perustaja

Dostum perusti Junbish-i Milli-yi Islami-yi Afghanistanin (Afganistanin islamilainen kansallinen liike), joka kokosi yhteen pohjoisen lähinnä uzbekkien johtamat militiat, joitain entisen hallinnon persiaa puhuvia johtajia ja uzbekkimujahidinejä yhdeksi järjestöksi. Alkuvuodesta 1992 Junbish sai haltuunsa pohjoisen Mazar-i-Sharifin yhdessä muiden järjestöjen kanssa ja hallitsi pääosaa maakunnista; Samangania, Balkhia, Jowzjania, Faryabia ja Baghlania. Liittolaistensa kanssa se oli pohjoisen voimakkain ryhmittymä 1992–1997, kunnes se hajosi sisäisiin kiistoihin.
Hallitessaan "pienoisvaltiotaan" Dostum rikastui merkittävästi. Hänen hallintonsa järjesti rikollisten julkisia teloituksia, jotka toteutettiin useimmiten panssarivaunulla yliajamalla. Hänen seuraajansa nimesivät hänet paššaksi ja erään diplomaatin mukaan Dostum piti itseään uutena Timurina.[lähde? ]
Afganistanin demokraattisen tasavallan kaatumisen jälkeen Dostum oli aluksi pääkaupunki Kabulia hallitsevan presidentti Burhanuddin Rabbanin puolella, mutta siirtyi 1994 Gulbuddin Hikmatyarin puolelle tavoitteena poistaa Rabbani vallasta, jonka jälkeisissä taisteluissa kolmannes kaupungista tuhoutui.
Talibanin vallan aikana

Vuonna 1997 Taliban-liike hyökkäsi pohjoiseen. Junbish menetti kaikki alueensa vuoteen 1998 mennessä ja monet sen komentajista loikkasivat talibanien puolelle. Käännekohta oli 19. toukokuuta 1997, kun kenraali Abdul Malik Pahlawan vaihtoi puolta ja liittoutui talibanin kanssa Dostumia vastaan, pidätti Junbishin komentajat ja sen 5000 taistelijaa, ja Dostum joutui pakenemaan Turkkiin.
Vuodesta 2001−

Huhtikuussa 2001 Dostum palasi maanpaosta Turkista, solmi sopimuksen kenraali Ahmad Shah Massoudin kanssa liittyen Pohjoiseen liittoon ja avasi Yhdysvaltain sotilaallisella ja CIA:n tuella läntisen rintaman Talibania vastaan. Dostum oli yksi Pohjoisen liiton johtajista Mazar-i-Sharifin valtauksessa. Massoud sai surmansa itsemurhapommittajan iskussa ja häntä seurasi kenraali Fahim. Dostum lupasi kunnioittaa pakolaishallituksen presidentti Burhanuddin Rabbanin ohjeita.
Dostumin joukkojen haltuun jäi tuhansia antautuneita taliban-vankeja, joiden väitettiin kuolleenkenen mukaan? kun heitä kuljetettiin konteissa kuorma-autoissa Sheberghanin vankilaan Mazar-i-Sharifin länsipuolella. Ruumiit kaivettiin joukkohautoihin Dasht-i-Leilissä. Tuolloin Yhdysvaltain joukkoja johtanut kenraali Tommy Franks määräsi tutkimuksen aiheesta, mutta Yhdysvaltain presidentti George W. Bushin hallinto lakkautti tutkimuksen. Heinäkuussa 2009 Barack Obaman hallinto määräsi tutkimaan antautuneiden kohtaloa joukkomurhan yhteydessä.
Talibanhallinnon jälkeen Dostum sai seremoniallisen aseman Afganistanin kansallisen armeijan (ANA) esikuntapäällikkönä. 2. helmikuuta 2008 Dostumin joukot kaappasivat ja pahoinpitelivät hänen entisen liittolaisensa Akbar Bain, josta oli tullut hänen kilpailijansa. Dostumin väitetään myös raiskanneen Bain. Dostum erotettiin asemastaan armeijassa.
Dostum piileskeli tapauksen jälkeen väliaikaisesti Turkissa ja palasi Afganistaniin kesällä 2009, jolloin hänet palautettiin puolustusministerin asemaan. Vuonna 2014 presidenttiehdokkaana ollut ja vaalit voittanut Ashraf Ghani valitsi Dostumin varapresidentikseen, vaikka oli aiemmin nimittänyt häntä tunnetuksi tappajaksi. Dostum esitti Ghanin vaatimuksesta anteeksipyynnön "ihmisille, jotka kärsivät väkivallasta ja sisällissodasta maassa".
Vuodesta 2001− > Ahmad Ishchin sieppaus 2016

Marraskuussa 2016 Dostum sieppasi Jowzjanin entisen kuvernöörin Ahmad Ishchin kesken buzkashi-pelin katsomosta ja piti häntä vangittuna viisi päivää. Ishchin mukaan Dostum ja hänen yhdeksän henkivartijaansa hakkasivat pahasti ja henkivartijat raiskasivat hänet kiväärin piipulla. Hyökkäys kuvattiin videolle. Lääketieteelliset tutkimukset tukivat kertomusta. Dostumin edustaja kiisti syytteet ja sanoi miesten pidättäneen Ishchin, koska hän teki yhteistyötä Talibanin kanssa.
Dostum vältteli rangaistusta kotiarestissa aseistettujen joukkojensa ympäröimässä kartanossaan Kabulin keskustassa. Hän ei ilmaantunut kuulusteluun, eikä poliisi yrittänyt pidättää häntä syyttäjän määräyksestä huolimatta. Pidättämättömyyteen saattoi vaikuttaa poliisin pelko levottomuuksista, jotka Dostum voisi vaikutusvaltansa takia aiheuttaa.  Syyttäjä kieltäytyi paljastamasta, kohdistuuko tutkinta Dostumiin. Dostumia ei ole kertaakaan syytetty mistään rikoksesta.
Presidentti Ghani vakuutti hallituksen sitoutuneen laillisuusperiaatteeseen ja vastuullisuuteen ja sanoi kyllästyneensä vallanpitäjien rankaisemattomuuteen. Yhtäkään epäillyistä ei kuitenkaan ole pidätetty eikä syytetty, vaan hallitus tiettävästi painosti Dostumia lähtemään maasta. 19. toukokuuta 2017 Dostum matkusti yksityiskoneella Turkkiin, hallituslähteiden mukaan saamaan hoitoa. Dostumilla kerrotaan olevan alkoholiongelma ja diabetes. Turkin johto on tukenut Dostumia pitkään.
Vuodesta 2001− > Pako Afganistanista 2021

Dostum pakeni 14. elokuuta 2021 Mazar-i-Sharifista Uzbekistaniin.  Taliban-joukot etenivät kaupunkiin ilman vastarintaa kun turvallisuusjoukot pakenivat pohjoista kohti ja tukkivat rajajoki Amudarjan ylittävän sillan Hairatanissa.
Perhe

Dostum on naimisissa. Hänellä on neljä tytärtä ja neljä poikaa.
Aiheesta muualla

http://generaldostum.com/ (Arkistoitu – Internet Archive) Kenraali Dostumin kotisivu
Aldo de Nigris

| 0 | 1 | 2 |
| --- | --- | --- |

Henkilötiedot
Koko nimi: Jesús Aldo de Nigris Guajardo
Syntymäaika: 22. heinäkuuta 1983 (ikä 41)
Syntymäpaikka: Monterrey, Nuevo León, Meksiko
Pelipaikka: hyökkääjä
Pituus: 184 senttimetriä
Seura
Seura:  Monterrey
Pelinumero: 9
Junioriseurat
1999–2002:  Monterrey
Seurat
| Vuodet | Seura | O (M) |
| 2002–2007 2007–2008 2008 2009 2010– |  Tigres  Veracruz  Necaxa →  Monterrey (laina)  Monterrey | 86 (9) 28 (7) 8 (0) 38 (16) 43 (14) |
Maajoukkue
| 2003 2010– |  Meksiko U-20  Meksiko | 3 (1) 12 (6) |
 Seurajoukkueuran tilastot kattavat vain kansalliset sarjat.
Jesús Aldo de Nigris Guajardo (s. 22. heinäkuuta 1983 Monterrey, Nuevo León) on meksikolainen jalkapalloilija, pelipaikaltaan hyökkääjä. Hän edustaa CF Monterreyn joukkuetta Meksikon pääsarjassa. De Nigrisillä on italialaisia sukujuuria.
Seurajoukkueura

De Nigris aloitti pelaajauransa kotimaansa pääsarjan Tigres UANL:ssä vuonna 2002. Kaudelle 2007–2008 hän siirtyi samalla sarjatasolla pelaavaan Veracruziin, joka jäi kaudellaan viimeiselle sijalle ja putosi alemmalle sarjatasolle. Tämän jälkeen de Nigris myytiin Club Necaxaan. Joulukuussa 2008 Monterrey ilmoitti haluavansa de Nigrisin lainalle Necaxasta. Joukkueet pääsivät yhteisymmärrykseen, ja hän siirtyi pelaamaan Monterreyn joukkueeseen. De Nigris oli aikaisemmin pelannut Monterreyn junioriseurassa vuosina 1999–2002.
Vuonna 2010 Monterrey teki sopimuksen de Nigrisin kanssa, ja hän siirtyi virallisesti pelaamaan joukkueeseen. Samalla kaudella hän johdatti joukkueensa mestaruuteen kukistamalla loppuotteluissa Cruz Azulin otteluvoitoin 2–1. De Nigris jakoi myös joukkueensa keskinäisen maalipörssin voiton seitsemällä maalilla, häviten kuitenkin koko sarjan maalikuninkaalle kymmenellä maalilla.
Vuotta myöhemmin de Nigris juhli toista mestaruuttaan Monterreyn paidassa. Finaaleissa Santos Lagunaa vastaan he voittivat kaksi ottelua kolmesta, ja se riitti mestaruuteen.
Maajoukkueura

De Nigris kutsuttiin edustamaan Meksikon jalkapallomaajoukkuetta ystävyysotteluihin Boliviaa ja Uutta-Seelantia vastaan alkuvuodesta 2010. Meksiko voitti Bolivian 5–0 24. helmikuuta pelatussa ottelussa, jossa de Nigris tuli vaihtopenkiltä kentälle kesken ottelun. Uutta-Seelantia vastaan pelatussa ottelussa hän pelasi ottelusta ensimmäiset 45 minuuttia, mutta ennen toista puoliaikaa hänet otettiin vaihtoon. Meksiko voitti ottelun lopulta 2–0. De Nigris teki ensimmäisen maajoukkuemaalinsa 29. maaliskuuta Venezuelaa vastaan.
Vuonna 2011 de Nigris valittiin edustamaan Meksikon 23-miehistä joukkuetta CONCACAF Gold Cupiin. Siellä hän osoitti kuuluvansa maansa parhaimmistoon. Hän nimittäin viimeisteli kisoissa neljä maalia kuudessa ottelussa, ja jakoi siten turnauksen toiseksi parhaan maalintekijän tittelin. Hän teki muun muassa puolivälierän tasoitusmaalin Guatemalaa vastaan, sekä välierän jatkoajalla 1–0-voittomaalin Hondurasin maajoukkuetta vastaan.
Maajoukkueura > Maajoukkuemaalit

| # | Päivämäärä | Paikka | Vastustaja | Maali | Lopputulos | Ottelumuoto |
| --- | --- | --- | --- | --- | --- | --- |
| 1 | 29.3.2011 | San Diego, Yhdysvallat |  Venezuela | 1–0 | 1–1 | Ystävyysottelu |
| 2 | 1.6.2011 | Denver, Yhdysvallat |  Uusi-Seelanti | 3–0 | 3–0 | Ystävyysottelu |
| 3 | 5.6.2011 | Arlington, Yhdysvallat |  El Salvador | 2–0 | 5–0 | CONCACAF Gold Cup 2011 |
| 4 | 9.6.2011 | Charlotte, Yhdysvallat |  Kuuba | 3–0 | 5–0 | CONCACAF Gold Cup 2011 |
| 5 | 18.6.2011 | East Rutherford, Yhdysvallat |  Guatemala | 1–1 | 2–1 | CONCACAF Gold Cup 2011 |
| 6 | 22.6.2011 | Houston, Yhdysvallat |  Honduras | 1–0 | 2–0 | CONCACAF Gold Cup 2011 |
Yksityiselämä

Aldon isoveli Alfonso on malli ja näyttelijä. Hänen toinen veljensä Antonio oli ammattilaisjalkapalloilija kymmenen vuoden ajan, mutta hänen uransa päättyi dramaattisesti, kun hän kuoli sydänkohtaukseen vuonna 2009. Kuollessaan hän oli 31-vuotias.
Aiheesta muualla

Profiili Medio Tiempon sivustolla mediotiempo.com. (espanjaksi)
Andrew VanWyngarden

| Andrew VanWyngarden |
| --- | --- |
 VanWyngarden esiintymässä vuonna 2010.
Henkilötiedot
Syntynyt: 1. helmikuuta 1983 (ikä 41) Columbia, Missouri, Yhdysvallat
Ammatti:  muusikko, lauluntekijä
Muusikko
Laulukielet:  englanti
Aktiivisena:  2002–
Tyylilajit:  indie rock, pop, psykedeelinen rock, synthpop
Soittimet:  laulu, kitara, basso, koskettimet, rummut
Yhtyeet:  MGMT
Levy-yhtiöt:  Columbia Records
  [ Muokkaa Wikidatassa ] [ ohje ]  
Andrew Wells VanWyngarden (s. 1. helmikuuta 1983 Columbia, Missouri) on yhdysvaltalainen muusikko ja lauluntekijä, joka on MGMT-yhtyeen toinen jäsen. Hän perusti MGMT:n vuonna 2002 yhdessä Ben Goldwasserin kanssa.
Diskografia > MGMT

Oracular Spectacular (2007)
Congratulations (2010)
MGMT (2013)
Little Dark Age (2018)
Loss of Life (2024)
Alisa (yhtye)

| Alisa |
| --- | --- |

Tiedot
Toiminnassa:  1983–
Tyylilaji:  uusi aalto hard rock post-punk (alkuaikoina)
Kotipaikka:  Venäjä
Laulukieli:  venäjä
Jäsenet:  Konstantin Kintšev   Petr Samoilov   Jevgeni Levin   Igor Romanov   Dmitri Parfenov   Andrei Vdovichenko  
Levy-yhtiö:  Мистерия Звука  
Aiheesta muualla
Kotisivut
Infobox OKNimi-testi OK: 
Alisa (ven. Алиса) on venäläinen rock-yhtye. Yhtye on perustettu vuonna 1983 Leningradissa. Vuonna 1985 yhtyeen keulahahmoksi tuli moskovalainen muusikko Konstantin Kintšev.
Alisa on yksi suosituimpia rock-yhtyeitä kotimaassaan ja voitti muun muassa Komsomolskaja pravdan lukijaäänestyksen vuonna 2011.
Historia

Alisan perusti marraskuussa 1983 basisti Svjatoslav Zaderi. Yhtyeen nimi on peräisin Lewis Carrollin Alicen seikkailut ihmemaassa -lastenromaanista. Yhtyeen kokoonpano vakiintui vuonna 1984, jolloin esikoisalbumi Energija (Энергия) julkaistiin vuonna 1985, ja se myi yli miljoona kappaletta.[lähde? ]
Nykyinen kokoonpano

Konstantin Kintšev, laulu (1985-)
Petr Samoilov, basso (1984-)
Jevgeni Levin, kitara (1998-)
Igor Romanov, kitara (2003-)
Dmitri Parfenov, kosketinsoittimet (2000-)
Andrei Vdovichenko, rummut (2003-)
Diskografia > Studioalbumit

Кривозеркалье (Krivozerkalije) (1984)
Энергия (Energija) (1985)
Блок ада (Blok ada) (1987)
Шестой лесничий (Shestoij lesnitšij) (1987)
Статья 206 часть 2 (Statja 206 tšast 2) (1989)
Шабаш (Šabaš) (1991)
Для тех, кто свалился с Луны (Dlija teh, kto svalilsja s Luny) (1993)
Чёрная метка (Tšornaja metka) (1994)
Jazz (1996)
Дурень (Durenj) (1998)
Солнцеворот (Solntsevorot) (2000)
Танцевать (Tantsevat') (2001)
Сейчас позднее, чем ты думаешь (Seitšas pozdnee, tšem ty dumaeš) (2003)
Изгой (Izgoi)(2005)
Стать Севера (Stat Severa)(2007)
Пульс хранителя дверей лабиринта (Puls hranitelija dverei labirinta) (2008)
Ъ (Tvjordij Znak) 2010)
20.12 (Двадцать Двенадцать)(Dvadcat Dvenadcat) (2011)
Саботаж (Sabotaž) (2012)
Diskografia > Livealbumit

Акустика часть 1 (1988, Perm)
Акустика часть 2 (1985, Leningrad)
Акустика часть 3 (1988, Pihkova)
Акустика часть 4 (1986, Novosibirsk)
Шабаш (1990, Moskova)
На Шаболовке (1995, Moskova)
Пляс Сибири на берегах Невы (1997, Pietari)
Мы Вместе XX лет (2003, Pietari)
Aiheesta muualla

Viralliset sivut (Arkistoitu – Internet Archive) (venäjäksi)
Alisa Last.fm:ssä (englanniksi)
Fanisivusto (venäjäksi)
Alive 2007

| Alive 2007 Daft Punk |
| --- | --- | --- |

Livealbumin tiedot
 Äänitetty : 14. heinäkuuta 2007, Pariisi
 Julkaistu: 19. marraskuuta 2007
 Formaatti: LP, digitaalinen, CD
 Tuottaja(t): Daft Punk
 Tyylilaji: elektroninen musiikki, house
 Kesto: 74.04
 Levy-yhtiö: Virgin
Listasijoitukset
  Ranska 2.  Fyysinen albumilista: 3.
Daft Punkin muut julkaisut
| Musique Vol. 1 1993-2005 2006 | Alive 2007 2007 | Tron: Legacy 2010 |
Singlet albumilta Alive 2007
 ”Harder, Better, Faster, Stronger (Alive 2007)” Julkaistu: 15. lokakuuta 2007
Alive 2007 on ranskalaisen elektronista musiikkia tuottavan duon Daft Punkin toinen livealbumi, jonka julkaisi Virgin Records 19. marraskuuta 2007. Albumi nauhoitettiin 14. heinäkuuta 2007 Pariisissa, yhtyeen "Alive 2006/2007" -kiertueelta.
Albumi voitti parhaan elektronisen musiikin albumin Grammy-palkinnon vuoden 2009 Grammy-palkintogaalassa.
Kappaleet

Robot Rock / Oh Yeah – 6.28
Touch It / Technologic – 5.30
Television Rules The Nation / Crescendolls – 4.51
Too Long / Steam Machine – 7.02
Around the World / Harder, Better, Faster, Stronger – 5.43
Burnin' / Too Long – 7.12
Face to Face / Short Circuit – 4.55
One More Time/Aerodynamic – 6.11
Aerodynamic Beats / Forget About The World – 3.32
The Prime Time of Your Life / The Brainwasher / Rollin' & Scratchin' / Alive – 10.22
Da Funk / Daftendirekt – 6.37
Superheroes / Human After All / Rock'n'Roll – 5.41
Arvostelut

Metacritic: 78/100
Pitchfork: 8.5/10 (Best New Music)
Rolling Stone:
Anarchy in the U.K.

| ”Anarchy in the U> K.” Sex Pistols |
| --- | --- | --- |

Singlen tiedot
 Albumilta: Never Mind the Bollocks, Here’s the Sex Pistols
 Julkaistu: 26. marraskuuta 1976
 Tuottaja(t): Chris Thomas, Bill Price
 Tyylilaji: punk rock
 Kesto: 05.30
 Levy-yhtiö: EMI
Sex Pistolsin muut singlet
|   | ”Anarchy in the U.K.” 1976 | ”God Save the Queen” 1977 |
"Anarchy in the U.K." on englantilaisen punk rock-yhtyeen Sex Pistolsin ensimmäinen singlejulkaisu ja hittikappale. Se julkaistiin marraskuussa 1976, ja se herätti heti suurta kohua nostaen yhtyeen suurmaineeseen ja samalla punk rockin suuren yleisön tietoisuuteen. Kappale julkaistiin myös yhtyeen ainoalla studioalbumilla Never Mind the Bollocks, Here's the Sex Pistols vuonna 1977, ja se on albumin ainut raita, jossa Glen Matlock on mukana. Siitä julkaistiin uusi versio videopeliin Guitar Hero III: Legends of Rock vuonna 2007. Rolling Stone -lehden The 500 Greatest Songs of All Time -listalla kappale on sijalla 56.
Monet yhtyeet, muun muassa Megadeth ja Mötley Crue, ovat tehneet kappaleesta cover-versioita. Sleepy Sleepers teki kappaleesta suomenkielisen version ”Anarkiaa Karjalassa”.
Kappaleet

Anarchy in the U.K. – 3.33
I Wanna Be Me – 3.06
Kokoonpano

Johnny Rotten – laulu
Steve Jones – kitara, taustalaulu
Glen Matlock – basso
Paul Cook – rummut, taustalaulu
Megadethin cover

| ”Anarchy in the U> K.” Megadeth |
| --- | --- | --- |

Singlen tiedot
 Albumilta: So Far, So Good... So What!
 B-puoli: ”Black Friday (live)” ”Devil's Island (live)”
 Julkaistu: 17. helmikuuta 1988
 Formaatti: 12", 7"
 Tekijä(t): Paul Cook, Steve Jones, John Lydon, Glen Matlock
 Tuottaja(t): Tim Carr, Paul Lani, Tony Wilson, Dave Mustaine
 Tyylilaji: thrash metal
 Kesto: 03.01
 Levy-yhtiö: Capitol
Megadethin muut singlet
| ”Wake Up Dead” 1986 | ”Anarchy in the U.K.” 1988 | ”Mary Jane” 1988 |
Vuonna 1988 thrash metal -yhtye Megadeth julkaisi kappaleesta singlen.
Megadethin cover > Kappaleet

A-puoli
Anarchy in the U.K. – 03.01
B-puoli
Black Friday – 03.42 (live)
Devil's Island – 05.40 (live)
Megadethin cover > Kokoonpano

Dave Mustaine – laulu, kitara
Jeff Young – kitara
David Ellefson – basso, taustalaulu
Chuck Behler – rummut